את "מתעגלות" עיצבתי ויצרתי, אחרי חמישה קורסים ארוכים, שבהם הכשרתי עשרות נשים, לליוי א.נשים בגישת "ידיים פשוטות". תכני המפגשים של "מתעגלות" מביאים את מהותה של הגישה ליצירת קשר ומפגש אנושי קרוב ומשמעותי ומתכתבים באופן ישיר וברור עם התכנים של קורס ההכשרה. מי מהמשתתפות ב"מתעגלות" המבקשת עם סיום המעגל, לעסוק ולהתפרנס מליווי א.נשים בגישת ידיים פשוטות, מוזמנת לתאם מולי מפגשים אישיים* בהם אלמד את שלל התכנים של "קורס ההכשרה" שלא הוכנסו אל הסילבוס של "מתעגלות".  רשימת תכנים חלקית ללימודי ההמשך: המודל העסקי של הגישה, תמחור וגביית תשלום,  כתיבת הצעת מחיר, סיפורי מקרה – טעויות והצלחות מתוך ניסיון בליווי מאות תהליכים, שיווק, חשיפה ויציאה לאור, אתיקה וגבולות, תהליך סטאז' חיצוני מונחה, שיחת תשאול והכרות ראשונית, פרידה וסיום תהליכים ועוד.  * בהתאם לביקוש שיעלה ישנה גם אפשרות ליצור מסגרת קבוצתית ייעודית לכך.